Oficialusis leidinys L 177 , 06/07/2002 p. 0006 - 0008



Komisijos reglamentas (EB) Nr. 1217/2002 2002 m. liepos 5 d. reikalaujantis iš tam tikrų EINECS medžiagų importuotojų arba gamintojų pateikti tam tikrą informaciją ir daryti tam tikrus bandymus pagal Tarybos reglamentą (EEB) Nr. 793/93 EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1993 m. kovo 23 d. Tarybos reglamentą (EEB) Nr. 793/93 dėl esančių medžiagų rizikos įvertinimo ir kontrolės [1], ypač į jo 12 straipsnio 2 dalį, kadangi: (1) Kelios valstybės narės pateikė Komisijai pagrįstų įrodymų, kurie leidžia manyti, kad tam tikros Europos esamų komercinių cheminių medžiagų sąrašo (EINECS) [2] medžiagos dėl jas gaminant arba naudojant daromo poveikio kelia rimtą riziką žmonėms arba aplinkai. (2) Todėl iš atitinkamų gamintojų ir importuotojų turėtų būti pareikalauta pateikti Komisijai jų turimą informaciją apie tas chemines medžiagas. (3) Be to, iš atitinkamų gamintojų ir importuotojų turėtų būti pareikalauta bandyti konkrečias chemines medžiagas, parengti šių bandymų ataskaitas ir jas kartu su bandymų rezultatais perduoti Komisijai, atsižvelgiant į Reglamento (EEB) Nr. 793/93 12 straipsnio 3 dalyje numatytą galimybę leisti papildomus bandymus kitų vardu daryti vienam arba daugiau gamintojų arba importuotojų, jei cheminę medžiagą gamina arba importuoja keletas gamintojų arba importuotojų. (4) Šiame reglamente numatytos priemonės atitinka Komiteto, įsteigto pagal Reglamento (EEB) Nr. 793/93 15 straipsnį, nuomonę, PRIĖMĖ ŠI REGLAMENTĄ: 1 straipsnis Vienos arba daugiau į šio reglamento priedą įtrauktų EINECS medžiagų gamintojai arba importuotojai turi: a) per priede nustatytą terminą pateikti Komisijai tame priede nurodytą informaciją; b) su kiekviena medžiaga padaryti priede nurodytus bandymus pagal tame priede apibrėžtus protokolus; c) per priede nustatytą terminą pateikti Komisijai ataskaitą apie kiekvieną bandymą, įskaitant jo rezultatus. 2 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. liepos 5 d. Komisijos vardu Margot Wallström Komisijos narė [1] OL L 84, 1993 4 5, p. 1. [2] OL C 146 A, 1990 6 15, p. 1. -------------------------------------------------- PRIEDAS Šiame priede nurodytų bandymų rezultatai (informacija) siunčiami adresu: European Commission Directorate-General for Environment Directorate C — Unit C.3 — Chemicals B-1049 Brussels | EINECS Nr. | CAS Nr. | Cheminės medžiagos pavadinimas | Susirūpinimo motyvai | Reikalavimai dėl bandymų (informacijos) | Mėnesiai nuo šio reglamento įsigaliojimo dienos | 1 | 203-988-3 | 112-59-4 | Dietilenglikolio monoheksieteris | Poveikis žmonėms gaminant ir vartojant. Naudojimas nedideliais kiekiais dangose, spaustuviniuose dažuose ir valymo priemonėse. Tyrimų apie cheminės medžiagos poveikį vystymuisi ir vaisingumui nebuvimas kelia susirūpinimą dėl aiškaus toksiškumo reprodukcijai, stebimo darant etilenglikolio eterio darinių tyrimus su graužikais ir ne graužikais | Vaisingumo tyrimas (EB B.34/OECD TG 415 arba OECD TG 416) | 18 | 2 | 263-090-2 | 61789-80-8 | Ketvirtinio amonio jono junginiai, bis(hidrinto lajaus alkil)dimetilchloridai | Reikšmingas cheminės medžiagos suvartojamo kiekio didėjimas, dėl ko gali didėti poveikio aplinkai riziką | Metinės pramonės ataskaitos apie cheminės medžiagos gamybos ir suvartojimo suminius kiekius (laikotarpis 2000–2002) | 6 (kiekiai 2000 metais) 18 (kiekiai 2001 metais) 24 (kiekiai 2002 metais) | 3 | 203-481-7 | 107-31-3 | Metilformiatas | Dideliais kiekiais gaminama cheminė medžiaga. Ūmus eksperimentinių gyvūnų veikimas chemine medžiaga įkvėpiant sukėlė akių ir kvėpavimo takų dirginimą. Neapibrėžtumas ir negalimumas dėl duomenų trūkumo nustatyti moksliškai pagrįstą profesinio poveikio ribinės koncentracijos vertę (DEL) (SCOEL). Per mažai ilgalaikio poveikio duomenų, kad būtų galima nustatyti saugaus poveikio koncentraciją | Subchroninio toksiškumo įkvėpiant tyrimas: 90 parų kartotinės įkvėpimo dozės tyrimas (EB B.29/OECD TG 413) | 18 | 4 | 200-864-0 | 75-35-4 | 1,1-dichloretenas | Dideliais kiekiais gaminama cheminė medžiaga. Nervų sistemos veiklos sutrikimas dėl ilgalaikio poveikio, koncentracijai esant gerokai mažesnei už šiuo metu nustatytas profesinio poveikio ribinės koncentracijos vertes (OEL) | Subchroninio toksiškumo įkvėpiant tyrimas: 90 parų kartotinės dozės įkvėpiant tyrimas (4–6 savaičių atsigavimo laikotarpis), taikant specialiuosius neurologinius parametrus (EB B.29/OECD TG 413 ir OECD TG 424). Bendrosios patologijos tyrimų galima atsisakyti, jei ši informacija yra kituose tyrimuose. | 18 | Specialieji neurologiniai parametrai: funkcinių stebėjimų ir motorinio aktyvumo įvertinimo bandymų rinkinys;poveikio elgsenai (pvz., regos aštrumo) įvertinimas;pažinimo funkcijos įvertinimas (pvz., pavėluotos kaitos, Morris water maze bandymas). | Visa atitinkama informacija ir išsamios tyrimų ataskaitos, reikalingos cheminės medžiagos galimam pavojui įvertinti | 5 | 211-309-7 | 637-92-3 | 2-etoksi-2-metilpropanas | Mažai duomenų apie cheminę medžiagą. Didėja plataus cheminės medžiagos naudojimo nedideliais kiekiais galimybės kaip MTBE (metil-tret-butileterio) pakaitalo. Neigiamos ilgalaikio poveikio pasekmės | Informacija apie metinės gamybos ir importo kiekius. Daphnia ūmus toksiškumas (EB C.2/OECD TG 202). Dumblių augimo inhibavimo bandymas (EB C.3/OECD TG 201). Toksiškumo vystymuisi tyrimas (OECD TG 414). Visa atitinkama informacija ir išsamios tyrimų ataskaitos, reikalingos cheminės medžiagos galimam pavojui įvertinti | 18 | Vaisingumo tyrimas (OECD TG 416) | 24 | --------------------------------------------------